હંમેશા ધ્યાન રાખો કે તમારા બાળકનું પેટ બરાબર ભરેલું હોય, કેમકે જો તેનું પેટ બરાબર ભરેલું ન હોય તો બની શકે કે ભૂખના કારણે તે ઊંઘમાંથી ઊઠી જાય. એક નવજાત માટે માતાનું દૂધ જ જરૂરી છે, એટલે તમે ધ્યાન રાખો કે બાળક પર્યાપ્ત માત્રામાં સ્તનપાન કરી રહ્યું છે કેમકે ઘણીવાર બાળક દૂધ પીતા-પીતા જ સુઈ જાય છે. આના કારણે તેનું પેટ સરખી રીતે નથી ભરાતું અને એ જ કારણે તેની ઊંઘ પુરી નથી થતી એટલે બાળકના સુતા પહેલા જરૂરી માત્રામાં તેને સ્તનપાન જરૂર કરાવી લ્યો.